Lauraceae
Lauraceae je porodica lovora, cvjetnica, dikotiledona sa 68 rodova, koji uključuju 2.978 priznatih vrsta. Lovori su zimzelene stablašice rasprostranjene širom svijeta sa toplijom klimom. Najvažniji tipski rod je Laurus (lovor), sa četiri vrste, karakterizira najveći broj obilježja porodie. Uključuje Laurus azorica, Laurus chinensis, Laurus melissifolia i Laurus nobilis čiji se list koristi kao začinski dodatak raznim jelima, posebno varivima. Lovorovi se javljaju se uglavnom u toplim umjerenim i tropskim predjelima, posebno Jugoistočnoj Aziji i Južnoj Americi. Mnogi su aromatično zimzeleno drveće ili grmovi, ali neki, poput roda Sassafras, su listopadni, ili uključuju listopadno i zimzeleno drveće i grmlje, posebno u tropskom i umjerenom podneblju. Rod Cassytha jedinstven je u Lauraceae po tome što su njegovi članovi paraziti vinovih loza.